नई दिल्ली 12 दिसम्बर 2012, केन्द्रीय गृह मंत्रालय के आमंत्रण पर बिहार भोजपुरी अकादमी के अध्यक्ष प्रो रविकांत दुबे जी भोजपुरी भाषा के भारतीय संविधान के आठवीं अनुसूची में शामिल करावे के अपना राष्ट्रीय मुहीम के अउरो जादे प्रभावशाली बनावे खातिर आजु दिनांक 12 - 12 - 12 के भारत के गृह सचिव श्री आर के सिंह जी के संगे नार्थ ब्लॉक्, नई दिल्ली में लमहर बात चीत कईलें । श्री दूबे अपना संगे करीबन 150 पृष्ठन के कागजातों लाइल रहलन, जेके केन्द्रीय गृह सचिव के दिहलन ।
गृह सचिव सब कागज़ पतर देखला के बाद कहलन कि जवन उनुका चाहत रहे उ अब मिल गईल । मीडिया क्लब के महासचिव अउर भोजपुरी पंचायत के प्रकाशक सह संपादक श्री कुलदीप कुमार जी गृह सचिव से पूछलन कि का अब भोजपुरी भाषा के संवैधानिक दरजा मिले खातिर सब रोकावट दूर हो गईल ? त श्री आर के सिंह कहलन कि श्री दुबे जेतना कागज़ पतर उनके दिहले बाडन वोमे उ सब बा जवन उनके चाहत रहे अउर अब कुल तकनिकी अड़चन दूर हो गईल बा, अब उ लोग भोजपुरी भाषा के संवैधानिक दरजा देवे के परकिरिया तेजी से करी ।
आपन पछ रखत श्री दुबे कहलन कि भोजपुरी भाषा अउर एकर साहित्य के इतिहास तक़रीबन एक हजार सालों से ढेर पुरान बा । भोजपुरी में आठ से दस हजार किताबन के प्रकाशित कईल जा चुकल बा, जेकरा में भोजपुरी व्याकरण, शब्दकोष, तुलनात्मक अध्ययन, भाषा अउर साहित्य के इतिहास, आधुनिक लेखन, गद्य, पद्य सहित सभे विधा उच्च स्तरीय पुस्तक शामिल बा । भोजपुरी में पचासों से अधिका पत्रिका प्रकाशित हो रहल बा ।एकर सूचीयों गृह मंत्रालय के दिहल गईल ।
भारत में भोजपुरी भाषा के फिलिम एके साथे 14 राज्यन में रिलीज कईल जाला । हिंदी के बाद सबसे अधिका फिलिम भोजपुरी में बन रहल बा । भोजपुरी फिलिम के बज़ार आजु बहुते व्यापक हो गईल बा, एकरा से गैर भोजपुरी भाषी लोगो के बहुते बड़ तादाद में रोजगार मिलल बा । आजु अमेरिका, इंग्लैंड, कनाडा, जेर्मनी अउर आस्ट्रेलिया जईसन विकसित देशन में एकर मांग बा ।
भोजपुरी भाषा में प्राथमिक, माध्यमिक, इंटर, स्नातक, स्नातकोत्तर स्तर से लेके पी. एच. डी. स्तर की पढ़ाई भिन्न-भिन्न संस्थान अउर विश्वविद्यालयन मे होत बा । एमे वीर कुंवर सिंह विश्वविद्यालय आरा, जय प्रकाश विश्वविद्यालय छपरा, बी. आर. आंबेडकर विश्वविद्यालय मुजफ्फरपुर, बिहार विद्यालय परीक्षा समिति, इंदिरा गाँधी मुक्त विश्वविद्यालय के देश भर के अध्यन केंद्र, नालंदा खुला विश्वविद्यालय, बनारस हिन्दू विश्वविद्यालय, राष्ट्रीय खुला विश्वविद्यालय सहित अनेको संस्थान शामिल बा ।
एह उपलब्धि पर ओपन बुक्स ऑनलाइन परिवार के तरफ से भोजपुरिया समाज के बहुत बहुत बधाई बा ।
(सभार : मिडिया क्लब ऑफ़ इंडिया)
Views: 124
आजु ई समाचार आ सूचना से सही कहीं त हमार आ हमरा अस करोड़न भोजपुरिहा लोगन के मन के ’इण्डिया अप’ हो गइल बा, गनेस भाई. ..
आदरणीय आर.के.दुबेजी अपना ओबीओ के सम्मानित सदस्य हवन. आदरणीय दुबेजी के एह एकवटल काम के कवनो शब्द से बधाई कम पड़ी. जय भोजपुरी.. .
सच कहीं त ई समाचार से मन में जौन सुख भईल, ओके बता नईखी सकत ! शब्दे नईखे मिलत ! अब त एतने कहब कि ई सुकरम ला आदरणीय रविकांत दुबे जी के अनंत अनंत बधाई ! अब भगवान से इहे अरज बा कि जेंगा भोजपुरी संवैधानिक बनला के रस्ता से तकनीकी दीकि हटल, ओहिंगा जल्दी से जल्दी भोजपुरी संवैधानिक बन भी जाव ! जय भोजपुरी !
भोजपुरी क ई समाचार मन के झुमाय दिहलस ,
बधाई उ सब लोगन के जे जी जान से लागल बाडन जा।
bho_Deva bho_Deva bho_Deva bho_Deva bho_Deva bho_Deva mai_Deva eng_Latn bho_Deva bho_Deva bho_Deva bho_Deva bho_Deva